Dieng Plateau atawa sok disebut ogé dataran luhur Diéng, mangrupa salah sahiji situs bersejarah anu kasohor di Indonésia. Diéng diapit ku dua Kabupatén, nyaéta Kabupatén Wonosobo jeung Kabupatén Banjarnagara.Luhurna kurang leuwih 2.000 mdpl sarta jadi dtaraan luhur anu dianggpa panglegana ka dua di dunya sabada dataran luhur Népal di India. Diéng geus kakoncara ti ratusan taun ka tukang salaku tempat wisata anu pikatajieun, kira-kira abad ka-19 gé geus loba wisatawan anu datang ka Diéng boh lokal atawa mancanagara alantaran kataji ku kawah-kawah vulkanik, guha-guha jeung candi-candi anu eueyeub ku carita-carita sajarah.Sajaba ti éta kaéndahan alam séjénna ogé teu éléh matak hélok, curug upamana.

Profil Diéng

Wilayah Administratif 
Diéng Plateau mangrupa bagian tina wilayah Diéng Kulon, anu aya di Kacamatan Batur, Kabupatén Banjarnagara jeung sawaréhna deui mangrupa wilayah désa Diéng Wétan, Kacamatan Kejajar, Kabupatén Wonosobo. Kabupatén Wonosobo sorangan angrupa lawang sakéténg pikeun asup ka Diéng kalawan téréh jeung gampang.

Kawasan Diéng 
Dumasar kana Pergub no. 5 Taun 2009 ngeunaan lingkungan hirup, kawasan Diéng Plateau aya dina koordinat 109° 41’ 00’’ nepi ka 109° 58’ 00’’ Bujur Timur dan 07° 09’ 30’’ nepi ka 07° 17’ 00’’ Lintang Selatan, anu ngawengku 6 (genep) Kabupaten, 18 (dalapan welas) Kecamatan jeung 109 (seratus salapan) Désa.

Tabél Daftar Ngaran Désa Kawasan Diéng Dumasar Pergub No.5 Taun 2009

Aktivitas Vulkanik 
Diéng mangrupa kawasan anu loba aktivitas vulkanikna, upamana aya Yellowstone jeung Dataran Luhur Tengger. Diéng sabanerna mah mangrupa kaldéra kalayan sabudeureunna dilingkung ku gunung-gunung. Ku kituna, teu héran saupama Diéng jadi tanah anu subur sabab loba ngandung rupa-rupa mineral. Sajaba ti éta loba ogé dano-dano vulkanik, di antrana aya Talaga Warna, Talaga Pengilon, Talaga Merdada, Talaga Dringo, Talaga Nila, jeung Talaga Cebong anu aya di Désa Sembungan.

Sajarah Aktivitas Vulkanik

Tutuwuhan Éndemis 

Di wilayah Diéng aya sababaraha rupa tutuwuhan éndemis anu jadi ciri has na, di antaranya nyaéta aya purwaceng. Purwaceng ngabogaan hasiat anu sarua jeung tutuwuhan gingséng. Satuluyna aya carica. Carica mangrupa tutuwuhan anu mirip gedang, sarata biasana diolah jadi manisan. Carica sisebut-sebut salaku buah-buahanna para déwa  Sajaba ti dua tutuwuhan éta, di Diéng loba kacida sayuran anu dihasilkeun kalayan kualitas super. Sayuran éta di antarana aya kol, kentang, wortel, jeung sajabana.

Lapangan Géotérmal Diéng 
Diéng mangrupa wilayah vulkanik anu lega, ku kituna teu héran saupama loba ngahasilkeun énérgi panas anu bisa dimangpaatkeun jadi pembangkit tenaga listrik. Lokasi énérgi panas bumi ieu ayana di Kacamatan Batur Kabupatén Banjarnagara jeung di Kacamatan Kejajar Kabupatén Wonosobo. Legana kira-kira 107.351.995 ha. Satuluyna dina taun 1964/1965 UNESCO netepkeun Diéng salaku sumber panas bumi anu ngabogaan poténsi pangalusna sa-Indonésia. Sumur panas bumi anu di bor na jerona kurnag leuwih antara 1500 m-2000 m sarta ngabogaan cadangan uap panas bumi kurang leuwih 280-340 MW.

Dieng Culture Festival 

Dieng Culture Festival mangrupa tradisi lokal masarakat Diéng anu dilaksnakeun sataun sakali, biasana dilaksanakeun unggal bulan Agustus. Dieng Culture Festival téh mangrupa kagiatan ruatan anu disaksian ku wisatawan lokal jeung mancanagara sarta loba diliput ku média asing, salah sahiji kagiatanna nyaéta "Ruatan Rambut Gémbél".

Référénsi 

Wisata